ახალი დროება (ფილმი)
ახალი დროება (ინგლ. Modern Times) — 1936 წლის ჩარლი ჩაპლინის ფილმი, სადაც მისი პერსონაჟი მაწანწალა ცდილობს გაუძლოს თანამედროვე, ინდუსტრიალიზებულ მსოფლიოში ცხოვრებას. ჩარპლინთან ერთად ფილმში თამაშობენ პოლეტ გოდარდი, ჰენრი ბერგმენი, ტაინი სენდფორდი, ჩესტერ კონკლინი და სხვა. სცენარისტი და რეჟისორია ჩაპლინი. 1989 წელს კონგრესის ბიბლიოთეკამ „ახალი დროება“ მიიჩნია „კულტურულად მნიშვნელოვნად“ და გადაწყვიტა მისი დაცვა აშშ-ის ეროვნული ფილმების რეესტრში.